
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


12 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 15 


ΑΠΟΦΑΣΕΙΣ 

Αριθμ. 182 

Κατανομή των αρμοδιοτήτων του άρθρου 69Γ 
του ν. 4270/2014 σε οργανικές μονάδες του Συ¬ 
νηγόρου του Καταναλωτή. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ - 
Η ΥΠΟΥΡΓΟΣ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

ΚΑΙ Ο ΣΥΝΗΓΟΡΟΣ ΤΟΥ ΚΑΤΑΝΑΛΩΤΗ 

Έχοντας υπόψη: 

1. Τις διατάξεις: 

(α) Του άρθρου 69Γ του ν. 4270/2014 "Αρχές δημοσι¬ 
ονομικής διαχείρισης και εποπτείας (ενσωμάτωση της 
Οδηγίας 2011/85/ΕΕ) - Δημόσιο λογιστικό και άλλες δι¬ 
ατάξεις" (Α' 143), όπως προστέθηκε με την παρ. 24 του 
άρθρου 10 του ν. 4337/2015 (Α' 129) και συμπληρώθηκε 
με την παρ. 4 του άρθρου 58 του ν. 4438/2016 (Α' 220). 

(β) Των άρθρων 1 και 5 του ν. 3297/2004 "Συνήγορος 
του Καταναλωτή - Ρύθμιση θεμάτων του Υπουργείου 
Ανάπτυξης και άλλες διατάξεις" (Α' 259), όπως ισχύουν. 

(γ) Του π.δ. 55/2014 "Κανονισμός Εσωτερικής Λειτουρ¬ 
γίας της Ανεξάρτητης Αρχής 'Συνήγορος του Καταναλω¬ 
τή"· (Α' 91). 

(δ) Του άρθρου 90 του "Κώδικα Νομοθεσίας για την 
Κυβέρνηση και τα Κυβερνητικά Όργανα", που κυρώθηκε 
με το άρθρο πρώτο του π.δ. 63/2005 (Α' 98). 

(ε) Του π.δ. 123/2016 "Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων" (Α1 208). 

(στ) Του π.δ. 125/2016 "Διορισμός Υπουργών, Αναπλη¬ 
ρωτών Υπουργών και Υφυπουργών" (Α' 210). 

(ζ) Του π.δ. 73/2015 "Διορισμός Αντιπροέδρου της 
Κυβέρνησης,, Υπουργών,/Αναπληρωτών Υπουργών και 
Υφυπουργών" (Α' 116). 

(η) Της υπ' αριθμ. Υ29/8-10-2015 απόφασης του 
Πρωθυπουργού "Ανάθεση αρμοδιοτήτων στον Ανα¬ 
πληρωτή Υπουργό Οικονομικών, Γεώργιο Χουλιαράκη" 
(Β' 2168). 


2. Την υπ' αριθμ. 2/16570/0026/13-5-2016 απόφαση 
του Υπουργού και του Αναπληρωτή Υπουργού Οικονο¬ 
μικών "Καθορισμός διαδικασίας και εξειδίκευση μετα- 
φερόμενων αρμοδιοτήτων από τις Υπηρεσίες Δημοσι¬ 
ονομικού Ελέγχου/Ειδικό Λογιστήριο στις Οικονομικές 
Υπηρεσίες Φορέων της Γενικής Κυβέρνησης" (Β' 1381). 

3. Την υπ'αριθμ.Ζ 5-1769/15-9-2014 (ΥΟΔΔ 561) από¬ 
φαση του Υπουργού Οικονομίας και Ανάπτυξης (πρώην 
Ανάπτυξης και Ανταγωνιστικότητας) σχετικά με τον δι¬ 
ορισμό του Ελευθέριου Γ. Ζαγορίτη στη θέση του Συνη¬ 
γόρου του Καταναλωτή. 

4. Τις εγκυκλίους υπ' αριθμ. 2/51290/0026/2-6-2016, 
2/68982/0026/5-8-2016 και 2/77786/0026/26-9-2016 
του Υπουργείου Οικονομικών. 

5. Την ανάγκη άσκησης των εν προκειμένω μεταφε- 
ρόμενων αρμοδιοτήτων, ήτοι (α) του ελέγχου, εκκαθά¬ 
ρισης και έκδοσης εντολής πληρωμής δαπανών, καθώς 
και (β) της λογιστικής παρακολούθησης και πληρωμής 
των δαπανών, διακριτά από οργανικές μονάδες της Ανε¬ 
ξάρτητης Αρχής "Συνήγορος του Καταναλωτή", αρχής 
γενομένης από 1-1-2017, προκειμένου να διασφαλιστεί η 
διαφάνεια και η αξιοπιστία του συστήματος διαχείρισης 
και ελέγχου των δημοσίων δαπανών. 

6. Την υπ' αριθμ. πρωτ. 277/19-12-2016 εισήγηση του 
προϊσταμένου της Γενικής Διεύθυνσης Οικονομικών 
Υπηρεσιών του Υπουργείου Οικονομίας και Ανάπτυξης 
σχετικά με το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Άρθρο 1 

1. Κατανέμουμε τις αρμοδιότητες της παραγράφου 1 
του άρθρου 69Γ του ν. 4270/2014, όπως αυτές εξειδικεύ¬ 
τηκαν στην παράγραφο 2 του άρθρου 1 της υπ' αριθμ. 
2/16570/0026/13-5-2016 υπουργικής απόφασης, σε ορ¬ 
γανικές μονάδες της Διεύθυνσης Γραμματείας της Ανε¬ 
ξάρτητης Αρχής "Συνήγορος του Καταναλωτή". Για τον 
σκοπό αυτό, η Διεύθυνση Γραμματείας της Ανεξάρτητης 
Αρχής "Συνήγορος του Καταναλωτή" αναδιοργανώνεται 
ως ακολούθως: 

(α) Συνιστώνται σε αυτήν δύο (2) Αυτοτελή Γραφεία 
με την ονομασία: αα. "Γραφείο Πληρωμών και Λοιπών 
Οικονομικών Θεμάτων" και ββ. "Γραφείο Προμηθειών". 

(β) Το Τμήμα Οικονομικής Διαχείρισης και Προμηθει¬ 
ών της ως άνω Διεύθυνσης μετονομάζεται σε "Τμήμα 

Οικονομικής Διαχείρισης" και αρμοδιότητες αυτού με- 
ταφέρονται στο συνιστώμενο με την παρούσα απόφαση 
Γραφείο Προμηθειών. 

2. Συνεπεία των ρυθμίσεων της παρ. 1 του παρόντος 
άρθρου, αντικαθίστανται οι παράγραφοι 2, 4 και 7 του 
άρθρου 17 του π.δ. 55/2014 "Κανονισμός Εσωτερικής 
Λειτουργίας της Ανεξάρτητης Αρχής 'Συνήγορος του 
Καταναλωτή" 1 και προστίθενται στο ίδιο άρθρο παρά¬ 
γραφοι 6Α και 6Β, ως ακολούθως: 

" 2. Η Γραμματεία της Αρχής στελεχώνεται κατά τις 
διατάξεις του άρθρου 5 παρ. 1 και 5 του ν. 3297/2004, 
λειτουργεί σε επίπεδο Διεύθυνσης και συγκροτείται από 
τα εξής Τμήματα και Γραφεία: (α) Τμήμα Διοίκησης και 
Γραμματειακής Υποστήριξης, (β) Τμήμα Οικονομικής Δι¬ 
αχείρισης, (γ) Τμήμα Μηχανογραφικών Εφαρμογών, (δ) 
Τμήμα Επικοινωνίας και Διεθνών Σχέσεων, (ε) Γραφείο 
Πληρωμών και Λοιπών Οικονομικών Θεμάτων, και (στ) 
Γραφείο Προμηθειών". 

"4. Το Τμήμα Οικονομικής Διαχείρισης είναι αρμόδιο 
για: 

(α) Την κατάρτιση, τροποποίηση και εκτέλεση του ετή¬ 
σιου τακτικού προϋπολογισμού της Αρχής. 

(β) Τη διαχείριση κάθε δαπάνης, καθώς και για τη μέ¬ 
ριμνα είσπραξης κάθε εσόδου. 

(γ) Την κατάρτιση σχεδίων αποφάσεων ανάληψης 
υποχρεώσεων, κατόπιν τεκμηριωμένου αιτήματος του 
διατάκτη, και την καταχώριση των αναλαμβανόμενων 
δεσμεύσεων στα οικεία λογιστικά βιβλία και στο Μητρώο 
Δεσμεύσεων. 

(δ) Τον έλεγχο της τήρησης των περί ανάληψης υπο¬ 
χρεώσεων διατάξεων και την παροχή βεβαίωσης επί των 
σχεδίων των σχετικών πράξεων σχετικά με την ύπαρξη 
των απαιτούμενων πιστώσεων και για τη μη υπέρβαση 
του οριζόμενου κάθε φορά από το αρμόδιο όργανο πο¬ 
σοστού διάθεσης της πίστωσης. 

(ε) Τη σύνταξη έκθεσης προς την αρμόδια Δ.Υ.Ε.Ε., 
σύμφωνα με τις διατάξεις της παρ. 3δ του άρθρου 66 
του ν. 4270/2014, όπως ισχύει, και του π.δ. 80/2016 περί 
ανάληψης υποχρεώσεων από τους διατάκτες. 

(στ) Τον έλεγχο και την εκκαθάριση των δαπανών, με 
βάση τα πλήρη και νόμιμα δικαιολογητικά αυτών. 

(ζ)Τον έλεγχο και εκκαθάριση αποδοχών και των λοι¬ 
πών απολαβών αποζημιώσεων, γενικώς, του Συνηγόρου, 
των Βοηθών Συνηγόρων και του πάσης φύσης προσω¬ 
πικού της Αρχής. 

(η) Την έκδοση τίτλου για την πληρωμή δαπανών, σε 
συνεργασία και με την Ενιαία Αρχή Πληρωμών, μέσα στα 
καθοριζόμενα κατά μήνα όρια πληρωμών και εντόςτων 
προβλεπομένων, από το ενωσιακό και εθνικό κανονιστι¬ 
κό πλαίσιο, προθεσμιών. 

(θ) Τη σύνταξη έκθεσης επί διαφωνιών με τον διατά- 
κτη κατά τη διενέργεια ελέγχου νομιμότητας και κα¬ 
νονικότητας των δαπανών και την υποβολή της, μετά 
του σχετικού φακέλου, στη Διεύθυνση Συντονισμού 
και Ελέγχου Εφαρμογής Δημοσιολογιστικών Διατάξε¬ 
ων, με σχετική κοινοποίηση και στη Γενική Διεύθυνση 
Δημοσιονομικών Ελέγχων του Γενικού Λογιστηρίου του 
Κράτους. 


(ι) Τη σύνταξη έκθεσης προς την αρμόδια Υπηρεσία, 
προκειμένου να κινηθεί η προβλεπόμενη από τις κείμε¬ 
νες διατάξεις διαδικασία του επιτόπου ελέγχου. 

(ια) Τ ην τήρηση του Μητρώου Δεσμεύσεων Τακτικού 
Προϋπολογισμού. 

(ιβ) Την τακτοποίηση των χρηματικών ενταλμάτων 
προπληρωμής. 

(ιγ) Την εισήγηση, αρμοδίως, για καταλογισμό δημό¬ 
σιου υπολόγου, καθώς και λαβόντα αχρεώστητης πλη¬ 
ρωμής. 

(ιδ) Την παροχή απόψεων στα Δικαστήρια, την εκτέ¬ 
λεση δικαστικών αποφάσεων και την κοινοποίηση στην 
αρμόδια Δημοσιονομική Υπηρεσία Εποπτείας και Ελέγ¬ 
χου των δικαστικών αποφάσεων αυτών, από τις οποίες 
προκύπτει επιβάρυνση στον προϋπολογισμό της Αρχής. 

(ιε) Τη μέριμνα για την αποτροπή συσσώρευσης οφει¬ 
λών. 

(ιστ) Την έκδοση συμψηφιστικών χρηματικών ενταλ¬ 
μάτων, όπου προβλέπεται. 

(ιζ) Την τήρηση των λογιστικών βιβλίων που προβλέ- 
πονται από τις ισχύουσες διατάξεις. 

(ιη) Την παροχή βεβαίωσης επί των πράξεων διορι¬ 
σμών, εντάξεων, μετατάξεων, αποσπάσεων και προαγω¬ 
γών του προσωπικού κάθε κατηγορίας της Αρχής σχετικά 
με την ύπαρξη σχετικών προβλέψεων στον προϋπολο¬ 
γισμό της. 

(ιθ) Την παροχή στοιχείων, βεβαιώσεων και οδηγιών 
αναφορικά με αποδοχές, πρόσθετες αμοιβές, αποζημι¬ 
ώσεις, κρατήσεις κ.λπ. για το πάσης φύσης προσωπικό 
της Αρχής. 

(κ) Την τήρηση Μητρώου του πάσης φύσης προσω¬ 
πικού της Αρχής. 

(κα) Την καταχώριση των στοιχείων των δικαιούχων 
δαπανών και την τήρηση του σχετικού Μητρώου." 

" 6Α.Το Γραφείο Πληρωμών και Λοιπών Οικονομικών 
Θεμάτων είναι αρμόδιο για: 

(α)Την παραγωγή, στο Ολοκληρωμένο Πληροφορια¬ 
κό Σύστημα Δημοσιονομικής Πολιτικής, ηλεκτρονικών 
εντολών μεταφοράς και πίστωσης λογαριασμού προς 
την Τράπεζα της Ελλάδος για την εξόφληση των εκδι- 
δόμενων χρηματικών ενταλμάτων, με πίστωση των τρα¬ 
πεζικών λογαριασμών των δικαιούχων και την απόδοση 
των διενεργούμενών κρατήσεων υπέρ τρίτων σε αυτούς. 

(β) Τη μέριμνα για τη διενέργεια συμψηφισμών και 
απόδοση στο Δημόσιο και στα οικεία ασφαλιστικά τα¬ 
μεία των οφειλών των δικαιούχων, που αναγράφονται 
στις σχετικές βεβαιώσεις φορολογικών και ασφαλιστι¬ 
κών οφειλών. 

(γ) Τ ην ενημέρωση των δικαιούχων και των φορέων για 
την έκδοση χρηματικών ενταλμάτων και την πληρωμή 
των δικαιούχων. 

(δ)Την καταχώριση στοιχείων και την τήρηση των Μη¬ 
τρώων Κατασχέσεων και Εκχωρήσεων. 

(ε) Την παρακολούθηση, επεξεργασία και αναφορά 
της συγκέντρωσης εσόδων". 

" 6Β.Το Γραφείο Προμηθειών είναι αρμόδιο για: 

(α) Τη μέριμνα για τη διεκπεραίωση διαδικασιών και 
την εκτέλεση των πάσης φύσης ενεργειών που αφορούν 
στον κύκλο προμηθειών της Αρχής. 




Τεύχος Β' 15/12.01.2017 

(β) Την παρακολούθηση της εκτέλεσης κάθε παραγ¬ 
γελίας, μέχρι και της παραλαβής των παραγγελθέντων 
ειδών και υπηρεσιών. 

(γ) Τη συγκέντρωση και έλεγχο των αποδεικτικών 
παραλαβής, καθώς και την ενημέρωση του Τμήματος 
Οικονομικής Διαχείρισης της Αρχής για την αντίστοιχη 
πληρωμή των προμηθευτών. 

(δ) Τη διασφάλιση της ύπαρξης αποθεμάτων και την 
έγκαιρη κατάρτιση και εκτέλεση προγραμμάτων νέων 
προμηθειών, κατόπιν εκτίμησης, καταγραφής και αιτιο¬ 
λόγησης των πάσης φύσης αναγκών της Αρχής. 

(ε) Την κατάρτιση, επεξεργασία και εκτέλεση συμβά¬ 
σεων προμηθειών. 

(στ) Τη διενέργεια ερευνών αγοράς για την τεκμηρί¬ 
ωση της διαθεσιμότητας των ειδών και των υπηρεσιών 
που ενδιαφέρουν την Αρχή και την απόκτηση τους στη 
συμφερότερη τιμή. 

(ζ) Τη μέριμνα για τη συγκρότηση και υποστήριξη της 
λειτουργίας επιτροπών κατάρτισης προδιαγραφών, δι¬ 
ενέργειας διαγωνισμών, αξιολόγησης προσφορών, κα¬ 
θώς και επιτροπών για την παρακολούθηση και ορθή 
παραλαβή των προμηθευόμενων ειδών και υπηρεσιών. 

(η) Την τήρηση αρχείου με όλα τα στοιχεία για τους 
διαγωνισμούς, τις προσφορές και τους προμηθευτές. 

(θ) Τη διατήρηση και ενημέρωση αρχείου περιουσια¬ 
κών στοιχείων της Αρχής. 

(ι) Την τήρηση διαδικασιών χαρακτηρισμού υλικών/ 
εξοπλισμού, των αχρήστων ή υλικών που πλεονάζουν, 
καθώς και την τήρηση διαδικασιών καταστροφής, απο¬ 
μάκρυνσης ή εκποίησης των υλικών αυτών." 


7. Σε όλα τα Τμήματα της Γραμματείας της Αρχής 
προΐστανται υπάλληλοι του κλάδου ΠΕ Διοικητικού - 
Οικονομικού. Στα Γραφεία (α) Πληρωμών και Λοιπών 
Οικονομικών Θεμάτων και (β) Προμηθειών προΐστανται 
υπάλληλοι του κλάδου ΠΕ Διοικητικού - Οικονομικού, 
οι οποίοι ορίζονται με απόφαση του προϊσταμένου της 
Διεύθυνσης Γραμματείας της Αρχής". 

Άρθρο 2 

1. Για την επιλογή προϊσταμένων των οργανικών μο¬ 
νάδων της Γραμματείας της Αρχής, υφιστάμενων και 
μετονομαζόμενων, ισχύουν οι κείμενες, περί επιλογής 
προϊσταμένων οργανικών μονάδων, διατάξεις. 

2. Κατά τα λοιπά, εξακολουθεί να ισχύει το π.δ. 55/2014. 
Η ισχύςτης παρούσας αρχίζει από τη δημοσίευσή της 

στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2017 
Οι Υπουργοί 

Αναπληρωτής 

Υπουργός Διοικητικής 

Οικονομικών Ανασυγκρότησης 

ΓΕΩΡΓΙΟΣ ΧΟΥΛΙΑΡΑΚΗΣ ΟΛΓΑ ΓΕΡΟΒΑΣΙΛΗ 

Ο Συνήγορος του Καταναλωτή 
ΛΕΥΤΕΡΗΣ Γ. ΖΑΓΟΡΙΤΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ^ι· 

ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά6ϋΙ<.6ΐ@6ί.9Γ 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \λ/θΙητι351θι'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 
























